kardosdrur/scandi-wiki huggingface dataset:
Vestbjerg

Vestbjerg er en satellitby til Aalborg i det sydlige Vendsyssel med , beliggende i Sulsted Sogn 11 kilometer nord for Aalborg og fire kilometer vest for nabobyen Vodskov. Byen ligger i Region Nordjylland og hører til Aalborg Kommune. Vestbjerg ligger tæt ved Hammer Bakker.

Af kommunal service har byen Vestbjerg Skole, hal, kirkecenter samt tre børnehaver. Vestbjerg Bibliotek blev lukket ultimo 2010 og erstattet med en bogbus ved Vestbjerg Bibliotek. Byen har forskellige mindre virksomheder, heriblandt tre dagligvarebutikker.

I Vestbjerg by findes der også andre små virksomheder som Kingos Bogholderi ApS, Nordjydsk IT Service ApS & Kronborg’s Revision.

Vestbjerg har en bred vifte af fritidstilbud, hvor Vestbjerg Idrætsforening tilbyder badminton, fodbold, tennis, håndbold, gymnastik (herunder bl.a. parkour), løb, petanque og volleyball. Af uniformerede korps findes der blå spejdere fra DDS og en FDF-kreds i byen.

Statistik 
Den gennemsnitlige husstandsindkomst i postdistrikt 9380 Vestbjerg var i 2006 på 517.872 kr., mens landsgennemsnittet er 400.079 kr. Dermed er postdistriktet Nordjyllands mest velhavende og det tredjemest velhavende i Jylland, kun overgået af Mårslet og Daugård.

I perioder har Vestbjerg oplevet øget befolkningstilvækst, fra at være en lille landsby skete der noget i Vestbjerg da "villarevolutionen" startede i Danmark. Byen voksede i starten af 1970'erne kraftigt efter der blev udstykket grunde på bakken i Vestbjerg, en bakke der lå mod syd, og som dermed gav de nye villaejere solbeskinnede grunde, der ikke lå i skyggen af andre foran.

I 1980'erne blev der endnu udstykket et område, og for hvert årti kunne Vestbjerg opleve en ny bølge af villabyggerier.

Efter byen i 2006 havde 2.235 indbyggere, som steg til 2.284 i 2007 med en lille tilgang til 2.489 i 2008, byggede man 104 nye lejeboliger på Svalegangen, der dog ikke kunne forhindre stagnerende befolkningstilvækst.

Kendte personer fra Vestbjerg 
 Christian Hjelm, musiker fra Figurines
 Troels Malling, skuespiller
 Rasmus Poulsen aka Raske Penge, musiker
 Claus Riis Østergaard, skuespiller

Kilder 

 
Hammer Bakker
Satellitbyer i Danmark
Rudolf Mauersberger

Rudolf Mauersberger (26. januar 1889 i Mauersberg, Sachsen – 22. februar 1971 i Dresden) var en tysk komponist og korleder.

Rudolf Mauersberger gik på konservatoriet i Leipzig og blev ansat som organist i Aachen i 1919 og i 1925 som kantor i Eisenach. I 1931 flyttede han til Dresden, hvor
han blev leder af det berømte Dresdner Kreutzchor (stiftet i 1234). Den stilling beholdt han indtil sin i 1971. Mauersberger gav koret international klasse og genoplivede det i ruinerne af 2. verdenskrig.

Wie liegt die Stadt so wüst 
Luftbombardementet af Dresden 13. februar 1945 lagde stort set hele byen øde. Dresdener Kreuzkirche lå i ruiner og mange medlemmer af Mauersbergers kor var blandt ofrene. Rudolf Mauersbergers mest kendte værk – motetten Wie liegt die Stadt so wüst er komponeret med denne rystende oplevelse i frisk erindring. Værket blev færdiggjort i påsken 1945 og uropført i ruinerne af Kreuzkirche 4. august samme år. Tekstgrundlaget stammer fra Jeremias' klagesange i Gamle Testamente. Jeremias beskriver det ødelagte Jerusalem – en by der før var blandt de smukkeste i verden, men nu ligger helt øde. Mauersbergers parallel til Dresden før og efter bombardementet i 1945 er åbenlys, og værket er både tekstligt og musikalsk meget gribende.

Komponister fra Tyskland
Klassiske komponister fra det 20. århundrede
Organister fra Tyskland
Dirigenter fra Tyskland
Spin City

Spin City er en amerikansk komedieserie, der omhandler livet på rådhuset i byen New York. I USA blev den sendt mellem 1996 og 2002. I hovedrollen ses Michael J. Fox som viceborgmesteren Michael Flaherty, som dog senere blev erstattet af Charlie Sheen pga. Michael J. Fox' sygdom Parkinsons sygdom.

Musikken i indledningen er komponeret af Spin Doctors.

Ekstern henvisning 

 

Amerikanske tv-serier fra 1990'erne
Amerikanske tv-serier fra 2000'erne
Tv-programmer fra American Broadcasting Company
Dialekt

En dialekt (fra græsk διάλεκτος, af diá = "fra hinanden, spredt" og lektos = afledt af legein = "at tale" ; dialektos phōnē/διάλεκτος φωνή = "talt sprog") på dansk også folkemål og folkesprog er en underinddeling af et sprog.

Et sprog kan bestå af flere dialekter, der almindeligvis er regionalt forankret. En socialt forankret dialekt kaldes sociolekt. Et enkelt individs sprog kaldes idiolekt.

Grænsen mellem begreberne dialekt og sprog er flydende (se nedenfor).

Sprog eller dialekt 
Grænsen mellem sprog og dialekter illustreres udmærket af, at de nordiske sprog lige så godt kunne beskrives som dialekter af samme sprog, idet kun historiske tilfældigheder har gjort, at de nordiske lande har udviklet hver sin sprogvariant. Hvis landene var forblevet forenet, havde de haft fælles rigssprog og retskrivning. En aforisme inden for sociolingvistikken siger, at et sprog er en dialekt med en hær og en flåde (med Max Weinreichs ord: "A sjprach iz a dialekt mit an armej un flot").

Henvisninger

Se også 
 Danske dialekter

Eksterne henvisninger 
 Dansk Dialektforskning 
 Danske dialekter – fra dialekt.dk, Københavns Universitet  – En side om dialekter, sprog og sproglig forskellighed, hvis formål er at øge tolerancen over for sproglig forskellighed.
 Dialekt retur – bag om de døende sprog . Om folkemålenes truede stilling, om dem, der ensretter sproget, og om dem, der vil bevare den sproglige mangfoldighed inden for dansk.

 
Sprogvarianter og sprogstil
Leksikologi
Sociolingvistik
Fællesforfatningen

Fællesforfatningen, Oktoberforfatningen eller helstatsforfatningen af 2. oktober 1855 var en fælles forfatning for Danmark og hertugdømmerne Slesvig, Holsten og Lauenborg. Forfatningen var et led i helstatspolitikken efter Treårskrigen. Det var et forsøg på at finde en position mellem ønsket om  den monarkiske helstats beståen, pres fra de europæiske stormagter, og en fri forfatning med konstitutionelt monarki. 

Fællesforfatningen indførte et fælles rigsråd for kongeriget og de tre hertugdømmer Slesvig, Holsten og Lauenborg bestående af 20 kongevalgte medlemmer, 30 valgt af rigsdagen og stænderforsamlingerne og 30 valgt ved direkte valg. Forfatningen bekræftede den privilegerede valgret med den konsekvens, at den tysksindede overklasse fik flertallet i stænderforsamlingen i Sønderjylland. 

Den holstenske stænderforsamling forkastede forfatningen for Holsten. Lauenborgerne anerkendte heller ikke forfatningen og appellerede til den tyske forbundsdag (Holsten og Lauenborg var medlemmer af det tyske forbund). I 1858 ophævede det tyske forbund fællesforfatningen for Holstens og Lauenborgs vedkommende. I Slesvig eller Sønderjylland afløstes fællesforfatningen først af den nationalliberale novemberforfatning den 18. november 1863.

Før tredje behandling af grundlovsudkastet havde et femtenmandsudvalg den 4. februar et møde med regeringen. Udvalget bestod af C.C. Alberti, Ulrich Ludwig Hans von Brockdorff, Frederik Frølund, C.C. Hall, J.A. Hansen, H.H. Kayser, J.C. Lindberg, D.G. Monrad, L.M. von Müllen, Mathias Hans Rosenørn, Christian Schroll, Laurids Schøler, A.F. Tscherning, Julius Wilkens og Geert Winther.

Noter

Litteratur

Kildehenvisninger 
 Grænseforeningen: Fællesforfatningen af 1855 
 Alexander Thorsøe, Kong Frederik den Syvendes Regering. Et Bidrag til den danske Stats Historie fra 1848-1863, København: Gyldendal 1889.

Sønderjyllands historie (på tværs af landegrænser)
Danmarks politik
Danmark i 1800-tallet
Jens Christian Lund

Jens Christian Lund (født 22. juni 1945 i Skjoldborg i Thy, død 7. oktober 2018 i Viborg) var en dansk officer, medlem af Folketinget for Socialdemokraterne og fodbolddommer.

Jens Christian Lund tog studentereksamen i Thisted i 1963. Derefter blev han rekrut i Forsvaret ved Slesvigske Fodregiment, og siden blev det til en lang karriere i forsvaret. Officersuddannelsen afsluttede han i 1971, og derpå gik karrieren over premierløjtnant, kaptajn, major og oberstløjtnant, til han i 1995 blev udnævnt til oberst. Han var blandt andet udstationeret på Cypern og i Zagreb. I en periode i 90'erne var han chef for Forsvarets Værnepligt og Rekruttering (FVR). Som bataljonschef og senere som regimentschef var han tjenestgørende ved Prinsens Livregiment i Viborg og fra 2001 i Skive. I sin tid som regimentschef gjorde Lund en stor indsats for at støtte opbygningen af de militære styrker i de baltiske lande. Han blev pensioneret som oberst i 2005.

I en relativ sen alder blev Lund politisk aktiv hos Socialdemokraterne. Han blev medlem af Viborg Kommunes byråd i 1997, og ved folketingsvalget i 2005 modtog han valg. Han genopstillede ikke ved folketingsvalget i 2011. Han var medlem af partiets gruppebestyrelse og arbejdede med blandt andet trafik-, erhvervs-, energi- og europapolitik.

Han boede i Viborg. Han var gift og fik tre børn samt fem børnebørn.

Lund var i mange år fodbolddommer. Her nåede han frem til den danske top og fik endvidere internationale dommeropgaver.

I 2000 blev han Kommandør af Dannebrog. Han har desuden modtaget Hæderstegnet for god tjeneste ved Hæren, Reserveofficersforeningen i Danmarks hæderstegn, Trestjerneordenen, Estiske Forsvars Fortjenstmedalje, Estiske Ørnekors, Forbundsrepublikken Tysklands Forbundsforsvars Æreskors, Storfyrst Gediminas' Orden og medaljer fra United Nations Force in Cypres og United Nations Protection Force. I september 2020 blev den tidligere paradeplads på Viborg Kaserne omdøbt til Oberst J.C. Lunds Plads.

Kilder og henvisninger 

 
 DRs politiske profil for Jens Christian Lund

Eksterne henvisninger 
 

Folketingsmedlemmer i 2000'erne
Folketingsmedlemmer i 2010'erne
Officerer fra Danmark
Riddere af Dannebrog
Personer fra Viborg
Fodbolddommere fra Danmark
Kommunalbestyrelsesmedlemmer fra Socialdemokraterne
Medlemmer af Viborg Byråd
Tidligere folketingsmedlemmer fra Socialdemokraterne
Officerer af Trestjerneordenen
Personer i Kraks Blå Bog (afdøde)
Elektrisk togsæt

En Electric Multiple Unit eller EMU, på dansk et elektrisk togsæt, er et sammensat tog, der består af flere, ofte ens vogne, der kører på elektricitet. De vogne, der udgør et helt EMU-sæt, kan normalt opdeles på fire typer: Strømaftagervogne, motorvogne, styrevogne og mellemvogne. Hver vogn kan have flere funktioner, således kan man godt støde på en motor-styrevogn eller en strømaftager-styrevogn. En strømaftagervogn har det nødvendige udstyr til at trække strømmen fra køreledningerne eller en tredjeskinne. Desuden er det ofte den vogn, der har transformatoren. En motorvogn har selve den motor, der driver toget frem. En styrevogn er magen til en styrevogn på et ikke-EMU-tog, altså med en kabine til lokomotivføreren, dog uden motor. En EMU består af to styrevogne med en i hver ende af toget. En mellemvogn er en vogn, der ikke har anden funktion end at kunne transportere passagerer. Disse svarer til de lokomotivtrukne togs passagervogne.

De to mest berømte EMU'er i verden er Shinkansen-togene i Japan og ICE 3-togene i Tyskland. Næsten alle, hvis ikke alle, nærbanetogene i verden, såsom Københavns S-tog består af EMU-tog.

Pendlerbaner 

EMU'er er populære på nærbaner, hvor der er mange pendlere, og i undergrundsbaner over hele verden pga. af deres hurtige acceleration og forureningsfrie og støjfrie kørsel. Netop på grund af de lave støjgener kan togene køre længere ud på aftenen, og køre oftere, end DEMU- DMU og lokomotivtrukne tog. Desuden er det nemmere at lave EMU-tog til undergrundsbaner, da man ikke skal lave plads under loftet til ventilation af udstødningsgasser.

Jernbanemateriel
Togsæt
Pengemarked

Pengemarkedet er det marked hvorpå der bliver handlet med penge. Udbuddet sættes delvist af pengeudstederen, i Danmark Nationalbanken, og måles i pengemængden. Efterspørgslen derimod stammer fra husholdningerne og virksomhederne og deres behov for likvide midler.
Vigtige begreber på pengemarkedet er bl.a.
 Prisniveauet, som er et mål for hvor mange penge der skal til for at købe en given kurv med goder.
 Værdien af penge, som er størrelsen på en kurv med goder, en given mængde penge kan købe.

Pengemarkedet på lang sigt

Kvantitetsteorien

Grafisk 

Som på alle andre markeder gælder det på pengemarkedet om, at finde ud af hvad der skaber ligevægt mellem udbud og efterspørgsel. På det lange sigt kan priserne svinge ubegrænset og det ses derfor, at det er priserne som skaber ligevægten.

 Et højt prisniveau fører til en overefterspørgsel efter penge. Derfor vil husholdningerne og virksomhederne holde på penge og undgå at købe, hvilket vil presse prisniveauet ned pga. lavere efterspørgsel, da samfundets evne til at producere ikke har ændret sig.

 Et lavt prisniveau fører til en underefterspørgsel efter penge. Derfor vil husholdningerne og virksomhederne købe løs (eller låne ud til andre som forbruger), hvilket vil presse prisniveauet op pga. højere efterspørgsel, da samfundets evne til at producere ikke har ændret sig.

En udvidelse af pengemængden vil efter lignende ligevægtsdannende principper få prisniveauet til at falde fra A til B.

Algebraisk 
Kvantitetsteoriens opfattelse af pengemarkedet og dets ligevægt kan også udtrykkes gennem identiteten (kvantitetsligningen): V x M = P x Y, hvor V er pengenes omløbshastighed, M er pengemængden, P er prisniveauet og Y er det reale produktionsniveau.

I kvantitetsteorien antages det desuden, at V er konstant og Y også er det på kort sigt (og ikke berøres af ændringer i pengemængden jf. den klassiske dikotomi), og derved fås det, at en udvidelse af pengemængden må afspejle sig i en stigning i prisniveauet.

Pengevækst fører altså ifølge kvantitetsteorien til inflation.
Davide Rebellin

Davide Rebellin (født 9. august 1971, død 30. november 2022) var en italiensk professionel cykelrytter.

Han var mest kendt indenfor cykelverdenen for sin sensationelle 2004-sæson. Han fik en "trippel" med Amstel Gold Race, La Flèche Wallonne og Liège-Bastogne-Liège. Han blev også nummer to i en række løb som Paris-Nice og treer Clásica de San Sebastián.

I 2007 vandt han Flèche Wallonne igen, og blev med det den ældste vinder af et ProTour-løb. I marts 2008 vandt han etapeløbet Paris-Nice i en alder af 36 år, tre sekunder foran Rinaldo Nocentini efter 1120 kilometer over 7 etaper. Under OL i Beijing i 2008 fik han sølv i landevejsløbet, efter Samuel Sánchez. Denne medalje fik han dog senere frataget, da han blev testet positiv for brug af bloddoping. I stedet fik Fabian Cancellara sølvmedaljen.

Referencer

Eksterne links 

 

Mandlige cykelryttere fra Italien
Omkomne ved trafikulykker i Italien
Murilo Fischer

Murilo Antonio Fischer (født 16. juni 1979 i Brusque) er en Brasiliansk tidligere professionel landevejscykelrytter.

Eksterne henvisninger

Mandlige cykelryttere fra Brasilien
Cykelryttere ved sommer-OL 2000
Cykelryttere ved sommer-OL 2004
Cykelryttere ved sommer-OL 2012
Cykelryttere ved sommer-OL 2016
Deltagere for Brasilien ved sommer-OL 2000
Deltagere for Brasilien ved sommer-OL 2004
Deltagere for Brasilien ved sommer-OL 2012
Deltagere for Brasilien ved sommer-OL 2016
Nordjysk Musikkonservatorium

Nordjysk Musikkonservatorium var et selvstændigt musikkonservatorium, der fungerede fra grundlæggelsen i 1930 og indtil 1. januar 2010, hvor konservatoriet blev lang ind under Det Jyske Musikkonservatorium. Fra 2010 hedder konservatoriet  Det Jyske Musikkonservatorium, Aalborg. Nordjysk Musikkonservatorium havde ved nedlæggelsen lokaler i Ryesgade i Aalborg. Aalborg-afdelingen af Det Jyske Musikkonservatorium flyttede fra 1. august 2013 Ryesgade til lokaler ved havnefronten i Musikkens Hus (Aalborg). 

Nordjysk Musikkonservatorium blev grundlagt af Johan og Magda Nilsson i 1930 og drev konservatorium indtil 1972, hvor konservatoriet blev overtaget af Kulturministeriet. Som en del af Det Jyske Musikkonservatorium tilbydes bachelor- og kandidatuddannelser inden for såvel det klassiske som det rytmiske område, baseret på et eller flere hovedfag og en række sidefag. Der bliver også udbudt efteruddannelser på forskellige niveauer.

Se også
 Musikvidenskab

Ekstern henvisning 
 Om Nordjysk Musikkonservatorium

Musikkonservatorier i Danmark
Musik fra Danmark
Uddannelse i Aalborg
In Your Face

In Your Face er en single fra det finske metalband Children of Bodom der blev udgivet i 2005 fra deres album Are You Dead Yet?.

Numre 
 "In Your Face"
 "Oops... I Did It Again" (Britney Spears cover)
 "In Your Face" (censurerede radioversion)

Metalsange

Children of Bodom-singler
Singler fra 2005

en:In Your Face (song)
Starchaser Industries

Starchaser Industries er et privat rumfartsfirma med hovedsæde i Manchester. Navnet Starchaser opstod for første gang i 1992, da projektet blev startet af den nuværende leder Steve Bennet. Formål med firmaet er at udvikle en billig måde at sende små videnskabelige nyttelaster til store højder.

Historie
Siden opsendelsen af den første raket, Starchaser 1, i 1993 er der foretaget yderligere femten opsendelser af raketter. Der er foregået en udvikling, så de opsendte raketter alle har været større og mere kraftfulde end de tidligere udgaver. Starchaser 3's første opsendelse i 1998 mislykkedes. I 2002 sagsøgte Starchaser BBC for en artikel, der var kritisk med hensyn til Starchasers chance for at vinde X Prize. Starchaser vandt retssagen.

I 2005 udvidede Starchaser til USA. Starchaser oprettede kontor og købte land i det sydlige New Mexico tæt på Las Cruces, hvor staten er ved at opføre en rumhavn. I slutningen af 2005 oplevede Starchaser endnu et tilbageslag, da raketmotoren Churchill Mk2 fejlede under en offentlig test ved X Prize Cup.

I dag
Den største raket i Starchasers nuværende flåde er den 11 meter høje Nova. Den er drevet af en klynge af fastbrændsels-raketmotorer fra Aerotech rocketry.

I dag er Starchaser ved at udvikle to raketter, Skybolt og Thunderstar/Starchaser 5. Projektet modtager ingen offentlig støtte, så det finansieres ved private investorer og firmaets internetbutik. I december 2006 vandt Starchaser en kontrakt fra ESA til en værdi af 150.000 euro.

X PRIZE deltagelse 
Under Starchasers involvering i X Prize blev der udviklet og testet mange nye systemer. Dette inkluderede raketmotorer, rumkapsler(der dog aldrig har været i rummet) og faldskærme. Den største motor, der blev bygget, mens konkurrencen var uafsluttet, var Churchill mk2. Denne motor ydede en kraft på 3000 kg og brugte flydende ilt og petroleum som brændstof. Under en testaffyring i 2003 slog denne motor tagsten af et tag på en bygning, der lå tre kilometer væk, og forvandlede dele af den cementkonstruktion, den var sat fast til, til glas. Siden denne test har Starchaser bygget to nye motorer, STORM, der kan yde 7000 kg og Churchill mk3, der kan yde 15.000 kg.

Eksterne henvisninger
 Starchaser website 
 Space4Schools
 http://www.rocketstuff.co.uk/[ Rocketstuff] 
 Rocket man's dream crashes to Earth
 BBC Article PRIVATE ROCKET LAUNCH IS 'SUICIDAL' 
 Rocket builder sues BBC for £50,000
 2005 Xprize cup engine failure

Rumfartsvirksomheder
Transportvirksomheder fra Storbritannien
Mikael Antonsson

Mikael Antonsson (født 31. maj 1981 i Sillhövda) er en tidligere svensk fodboldspiller, der i dag er tilknyttet den danske superliga klub F.C. København som 'Football Operations Manager'. Som aktiv spiller i F.C. København  opnåede Mikael Antonsson 194 kampe i alle turneringer. 

Antonsson har tidligere bl.a. spillet for Bologna FC 1909, Panathinaikos FC, Austria Wien og IFK Göteborg.

Karriere 
Han startede sin karriere i den lokale klub AIK Sillhövda, og efter 2 år som senior skiftede han til den svenske storklub IFK Göteborg, hvor han spillede indtil 2004, hvor han skrev kontrakt med Austria Wien. I januar 2006 skiftede Antonsson til den græske klub Panathinaikos FC på en to-årig kontrakt. Et halvt år før kontraktudløb skiftede han til FC København i sommeren 2007. Kontrakten med FC København udløb i sommeren 2011, hvorefter Antonsson skrev kontrakt med Bologna FC 1909. Ved udløbet af kontrakten i Bolagna indgik Antonsson i juli 2014 atter kontrakt med FC København.

Hans favoritposition er i det centrale forsvar, men han kan også spille højreback. Han er en hovedstødsstærk spiller.

FC København 
Mikael Antonsson debuterede i juli 2007 for FC København og spillede en del kampe for klubben i efterårssæsosen 2007. Antonsson var dog plaget af skader en stor del af forårssæsonen 2008, og hjerteproblemer holdt ham ude i store dele af efterårssæsonen 2008. Han blev dog meldt klar i oktober 2008, og han opnåede efterfølgende flere kampe for FC København, hvor han blev stamspiller og opnåede 86 ligakampe. Herefter skiftede han til Bologna i den italienske Serie A.

Efter kontraktudløb i Bologna vendte Antonsson i juli 2014 tilbage til FCK, hvor han igen blev tildelt trøjenummer 15, som han havde spillet med under sit første ophold i klubben.

I slutningen af den aktive spillerkarriere blev Antonsson tilknyttet som assistenttræner i FCK. I sommeren 2018 efter afslutningen af spillerkarrieren skiftede han fra jobbet som assistenttræner til en rolle som Football Operations Manager.

Eksterne henvisninger 

 Mikael Antonsson på fck.dk
 

Fodboldspillere fra Sverige
Fodboldspillere fra Sillhövda AIK
Fodboldspillere fra IFK Göteborg
Fodboldspillere fra Austria Wien
Fodboldspillere fra Panathinaikos
Fodboldspillere fra FC København
Fodboldspillere fra Bologna FC
Forsvarsspillere (fodbold)
Deltagere ved det europæiske mesterskab i fodbold 2012
Leopold 3. af Belgien

Leopold 3., Belgiernes Konge (3. november 1901 – 25. september 1983) var konge i Belgien fra 1934 til 1951.

Biografi 
Leopold efterfulgte sin far, Albert 1. af Belgien, efter dennes død i 1934. 

Under 2. verdenskrig blev han sat i husarrest af nazisterne til 1944, hvor han og hans børn blev flyttet til en borg ved Hirschstein i Sachsen og senere et hus i Strobl i Østrig til amerikanske soldater befriede dem i maj 1945. Stemningen i Belgien var dog ikke til ham som konge, og familien opholdt sig i fem år i Schweiz. Efter en folkeafstemning i 1950 vendte den tilbage til Belgien, men Leopold var så upopulær, at han måtte abdicere året efter. Hans kun 20-årige søn, Baudouin, blev ny konge den 17. juli 1951.

Ægteskaber og børn

Første ægteskab 
Han blev gift i 1926 med Astrid af Sverige (1905 – 1935). 

De havde tre børn:
 Joséphine-Charlotte Ingeborg Elisabeth Marie-José Marguerite Astrid (11. oktober 1927 – 10. januar 2005). Gift 1953 med Storhertug Jean af Luxembourg og fik fem børn.
 Boudewijn Leopold Albert Karel Axel Marie Gustaaf (7. september 1930 – 31. juli 1993). Gift 1960 med Fabiola de Mora y Aragón. Fulgte sin far som konge i Belgien efter hans abdikation i 1951.
 Albert Felix Humbert Théodore Christian Eugéne Marie (6. juni 1934). Gift 1959 med Paola Ruffo di Calabria og fik tre børn. Efterfulgte sin bror som konge i Belgien, da denne døde barnløs.

Andet ægteskab 
Han blev gift 2. gang i 1941 med Lilian Baels (1916-2002).

De fik også tre børn:
 Alexandre Emanuelle Henri Albert Marie Leopold (18. juli 1942 – 29. november 2009). Gift 1991 med Lea Wolman.
 Marie-Christine Daphné Astrid Elisabeth Léopoldine (6. februar 1951). Gift 1981 med Paul Drake, skilt 1985. Gift 1989 med Jean-Paul Gourges. Ingen børn.
 Marie-Esméralda Adelaide Lilian Anna Léopoldine (30. september 1956). Gift 1998 med Salvador Moncada og har to børn.

Eksterne henvisninger 

Huset Sachsen-Coburg-Gotha
Konger af Belgien
Katolske monarker
Monarker der har abdiceret
Personer fra Bruxelles
Théo van Rysselberghe

Théo (Théophile) van Rysselberghe (født 23. november 1862 i Gent, død 14. december 1926) var en belgisk maler.

Maleren Théo van Rysselberghe er født i i Gent, i en fransktalende borgerfamilie.
Han studerede først på The Academy of Ghent, og derefter (år 1879) på The Academy of Brussels.

Malere fra Belgien
Personer fra Gent